《八声甘州 酿酒》
清代·吴白涵

问谁家、美酝得沾唇，频过可淹留。有陶公辞组，陈王把卷，携我留楼。

左手《离骚》、腐史，右手酒盈瓯。纵使长衰贱，也自风流。

闻说易州酒味，击筑悲歌处，绝胜南州。便酿方学得，种秫可曾收。

笑生来、不谙凌杂，那一椿、家事上心头。但知道，客来呼设，任妇为谋。

作者简介：吴白涵，以字名，宜兴人，有《狎鸥词》。